CELEX: 32008R1216
Language: sl
Date: 2008-12-05 00:00:00
Title: Uredba Komisije (ES) št. 1216/2008 z dne 5. decembra 2008 o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji

6.12.2008   
            
            
               SL
            
            
               Uradni list Evropske unije
            
            
               L 328/26
            
         
      UREDBA KOMISIJE (ES) št. 1216/2008
   z dne 5. decembra 2008
   o spremembi Uredbe Sveta (ES) št. 872/2004 o nadaljnjih omejevalnih ukrepih proti Liberiji
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 872/2004 o nadaljnjih omejevalnih ukrepih proti Liberiji (1) in zlasti člena 11(a) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 872/2004 navaja fizične in pravne osebe, organizacije in subjekte, na katere se nanaša zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 2. in 24. oktobra in 10. novembra 2008 sklenil spremeniti seznam oseb, skupin in subjektov, za katere velja zamrznitev sredstev in gospodarskih virov. Prilogo I je zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 872/2004 se spremeni, kot je določeno v Prilogi k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2008
      
         
            Za Komisijo
         
         Eneko LANDÁBURU
         
         
            Generalni direktor za zunanje odnose
         
      
   
   
      (1)  UL L 162, 30.4.2004, str. 32.
   
      PRILOGA
      Priloga I k Uredbi Sveta (ES) št. 872/2004 se spremeni:
      
                  (1)
               
               
                  Izbriše se naslednja fizična oseba:
                  „Charles R. Bright. Datum rojstva: 29.8.1948. Drugi podatki: nekdanji minister za finance.“
               
            
                  (2)
               
               
                  Vnos „Ali Kleilat. Datum rojstva: 10.7.1970. Kraj rojstva: Bejrut. Državljanstvo: libanonsko.“ se nadomesti z naslednjim besedilom:
                  „Ali Kleilat (alias (a) Ali Qoleilat; (b) Ali Koleilat Delbi). Datum rojstva: 10.7.1970. Kraj rojstva: Bejrut. Državljanstvo: libanonsko. Št. potnega lista: 0508734. Št. iz nacionalnega registra: 2016, Mazraa. Drugi podatki: Poslovnež, udeležen pri dostavi orožja Charlesu Taylorju leta 2003. Še vedno v stikih z nekdanjim liberijskim predsednikom Charlesom Taylorjem.“
               
            
                  (3)
               
               
                  Vnos „Agnes Reeves Taylor (alias Agnes Reeves-Taylor). Datum rojstva: 27.9.1965. Državljanstvo: liberijsko. Drugi podatki: bivša žena nekdanjega predsednika Charlesa Taylorja. Nekdanja stalna predstavnica Liberije pri Mednarodni pomorski organizaciji. Nekdanja članica liberijske vlade.“ se nadomesti z naslednjim besedilom:
                  „Agnes Reeves Taylor (alias Agnes Reeves-Taylor). Datum rojstva: 27.9.1965. Državljanstvo: liberijsko. Drugi podatki: (a) bivša žena nekdanjega predsednika Charlesa Taylorja, ki z njim še naprej ohranja odnose; (b) nekdanja stalna predstavnica Liberije pri Mednarodni pomorski organizaciji; nekdanja članica liberijske vlade na visokem položaju; (c) trenutno ima prebivališče v Združenem kraljestvu.“
               
            
                  (4)
               
               
                  Vnos „Charles Ghankay Taylor (alias Charles MacArthur Taylor). Datum rojstva: (a) 1.9.1947, (b) 28.1.1948. Drugi podatki: nekdanji predsednik Liberije.“ se nadomesti z naslednjim besedilom:
                  „Charles Ghankay Taylor (alias (a) Charles MacArthur Taylor; (b) Jean-Paul Some; (c) Jean-Paul Sone). Datum rojstva: (a) 1.9.1947; (b) 28.1.1948. Drugi podatki: (a) nekdanji predsednik Liberije; (b) trenutno pred sodiščem v Haagu.“
               
            
                  (5)
               
               
                  Vnos „Charles ‚Chuckie‘ Taylor (mlajši). Drugi podatki: sin nekdanjega predsednika Charlesa Taylorja.“ se nadomesti z naslednjim besedilom:
                  „Charles Taylor (mlajši) (alias (a) Chuckie Taylor; (b) Charles McArthur Emmanuel Roy M. Belfast; (c) Charles Taylor mlajši II). Drugi podatki: (a) pomočnik, svetovalec in sin nekdanjega liberijskega predsednika Charlesa Taylorja, ki z njim še naprej ohranja odnose; (b) trenutno pred sodiščem v Združenih državah Amerike).“